Auxilia

Le auxilia (latin classic: [au̯kˈsɪli.a], litt. auxiliares) esseva introducite como truppas de non-citatanos ligate al legiones de citatanos per Augusto post su reorganisation del armea roman imperial ab le anno 27 a.Chr.

Verso le 2e seculo, le Auxilia contineva le mesme numero de infanteria que le legiones e, in plus, forniva quasi tote le cavalleria del armea roman (specialmente cavalleria leve e archeros) e truppas plus specialisate. Le auxilia assi representava tres quintos del fortias terrestre regular de Roma a ille tempore. Como lor homologos legionari, le recrutas auxiliari esseva principalmente voluntarios, non conscriptos.

Le Auxilia esseva principalmente recrutate ab le peregrini, subjectos provincial libere qui non possedeva le citatantia roman e qui constitueva le vaste majoritate del population in le 1e e 2e seculos (circa 90% in le prime parte del 1e seculo). In contrasto con le legiones, que admitteva solmente citatanos roman, membros del Auxilia poteva esser recrutate ab territorios foras del controlo roman.

Categoria:Parolas e phrases latin
Categoria:Fortias armate de Roma antique